**J e l e n t é s**

Balatonhenye Község Önkormányzata Képviselő-testületének  
2021. november 26-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.

Előterjesztő: Kulin Miklós György polgármester

A Képviselő-testület lejárt határidejű határozatainak végrehajtásáról az alábbiakban számolok be:

**25/2021. (VIII. 05.) HATÁROZATA  
*Balatonhenye a 75. sorszámú Köveskál szennyvízelvezető és –tisztító víziközmű*   
*rendszerre vonatkozó 2022.-2036. évi gördülő fejlesztési terv elfogadásáról***

Balatonhenye Község Önkormányzata Képviselő-testülete, mint a 75. sorszámú Köveskál szennyvízelvezető és –tisztító víziközmű rendszer Ellátásért Felelőse a Bakonykarszt Zrt. által 2022. – 2036. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Kulin Miklós György polgármester

Határidő: 2021. augusztus 31.

**Bakonykarszt döntésről értesítve**

**26/2021. (VIII. 05.) HATÁROZATA  
*Víziközmű szolgáltatás (ivóvíz) 2022.-2036. évekre vonatkozó*   
*Gördülő Fejlesztési Tervének elfogadásáról***

Balatonhenye Község Önkormányzata Képviselő-testülete, mint a 11-03638-1-001-00-06 MEKH kóddal rendelkező, DRV\_V\_201 Balatonhenyei vízmű megnevezésű víziközmű Ellátásért Felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. által a 2022-2036. időszakra elkészített Gördülő Fejlesztési Terv beruházási és felújítási-pótlási tervrészét elfogadja, és a Gördülő Fejlesztési Tervben meghatározott, 2022. évre vonatkozó munkálatokat a DRV Zrt.-től megrendeli.

**DRV döntésről értesítve**

**27/2021. (VIII. 05.) HATÁROZATA  
A települési önkormányzatok szociális célú tűzifavásárláshoz kapcsolódó   
kiegészítő támogatására pályázat benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 18 m³ mennyiségben kemény lombos tűzifára, melyhez a szükséges önerőt összesen 22.860 Ft (18.000 Ft+ Áfa) összegben biztosítja.

Balatonhenye Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2021. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kulin Miklós György, polgármester

Határidő: 2021. augusztus 31.

**Pályázat benyújtása megtörtént, az önkormányzat 16 m3 tűzifa támogatásban részesült**

**28/2021. (VIII. 05.) HATÁROZATA  
*A Hivatal udvarának felújításáról***

Balatonhenye Község Önkormányzata Képviselő-testülete az Önkormányzat hivatali épülete udvarán történt bontási, törmelék elszállítási és takarítási munkálatok elvégeztetését nem hagyja jóvá.

**A testület a felújítási munkálatokat nem fogadta el**

**29/2021. (VIII. 05.) HATÁROZATA  
*Balatonhenye község településfejlesztési koncepciójának*   
*és településrendezési eszközeinek elkészítésére vonatkozó szerződés módosításáról***

Balatonhenye Község Önkormányzata Képviselő-testülete a 2020. augusztus 31. napján kelt, Laposa Műhely Kft.-vel kötött településtervezési szerződés 4.3. pontjának módosításával, a benyújtott javaslat szerinti tartalommal egyetért.

A többletköltség utólagos közös megegyezéssel történő meghatározásával és elszámolásával egyetért.

A Képviselő-testület felhatalmazza a polgármestert, hogy a döntésről értesítse a Megbízottat és a szerződés módosításának aláírásáról gondoskodjon.

Felelős: Kulin Miklós György, polgármester

Határidő: folyamatos.

**Szerződés módosítás aláírása megtörtént**

**31/2021. (IX. 22.) HATÁROZATA**

***A Kővágóörsi Közös Önkormányzati Hivatal 2021. évi költségvetés  
 első módosításának elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2021. évi költségvetés első módosítását az alábbiak szerint elfogadja:

1. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat I-III. pontja helyébe a következő rendelkezések lépnek:

„I. A Képviselő-testület a 2021. évi költségvetés bevételi fő összegét 144 064 003 forintban, a kiadási fő összegét 144 064 003 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 106 803 503 Ft

b) munkaadókat terhelő járulékok 16 019 500 Ft

c) dologi kiadások 18 841 000 Ft

d) ellátottak pénzbeli juttatásai 0 Ft

e) egyéb működési célú kiadások 2 400 000 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 2 500 000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 141 563 903 Ft”

2. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat mellékletei helyébe a jelen határozat mellékletei lépnek.

**Intézkedést nem igényel**

**32/2021. (IX. 22.) HATÁROZATA  
*A Kővágóörsi Közös Önkormányzati Hivatal Szervezeti és   
Működési Szabályzatának módosításáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal Szervezeti és Működési Szabályzata módosítását elfogadja.

**Szabályzat aláírása megtörtént**

**33/2021. (IX. 22.) HATÁROZATA**

***A Kővágóörsi Közös Önkormányzati Hivatal 2020. évi munkájáról szóló  
 beszámoló elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2020. évi munkájáról szóló beszámolót elfogadja.

**Intézkedést nem igényel**

**35/2021. (IX. 24.) HATÁROZATA  
*közrendvédelmi beszámoló elfogadásáról***

Balatonhenye Község Önkormányzata Képviselő-testülete a 2020. évi közrendvédelmi beszámolót elfogadja.

**Rendőrkapitányság döntésről értesítve**

**36/2021. (IX. 24.) HATÁROZATA  
*2021. évi költségvetés módosítás elnapolásáról***

Balatonhenye Község Önkormányzata Képviselő-testülete a 2021. évi költségvetés módosítására vonatkozó döntéshozatalt elnapolja.

**2021. november 26-i ülésen újra tárgyalja a testület**

**37/2021. (IX. 24.) HATÁROZATA  
*Balatonhenye Község Önkormányzata Képviselő-testületének a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 11/2004. (VI.18.) számú önkormányzati rendeletét módosító rendelet tervezetének véleményeztetéséről***

Balatonhenye Község Önkormányzata Képviselő-testülete a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 11/2004. (VI.18.) számú önkormányzati rendeletét módosító önkormányzati rendelet tervezetét állásfoglalás céljából megküldi a megyei önkormányzat részére, tájékoztatásul a szomszédos és érintett önkormányzatoknak, valamint véleményezésre az illetékes környezetvédelmi igazgatási szervnek.

Felelős: Kulin Miklós György, polgármester.  
Határidő: 2021. október 15.

**Környezetvédelmi igazgatási szervnek véleményezés céljából megküldésre került, vélemény még nem érkezett**

**38/2021. (IX. 24.) HATÁROZATA  
*Rákóczi Szövetség támogatásának elszámolásáról***

Balatonhenye Község Önkormányzata Képviselő-testülete a Rákóczi Szövetség (1027 Budapest, Szász Károly u. 1.) részére nyújtott, 2020. évre vonatkozó támogatással való elszámolást elfogadja.

**Szövetség döntésről értesítésre került**

**39/2021. (IX. 24.) HATÁROZATA  
*Kővágóörsi Önkéntes Tűzoltó Egyesület támogatásának elszámolásáról***

Balatonhenye Község Önkormányzata Képviselő-testülete a Kővágóörsi Önkéntes Tűzoltó Egyesület (8254 Kővágóörs, Dózsa Gy. u. 1.) részére nyújtott, 2020. évre vonatkozó támogatással való elszámolást elfogadja.

**Egyesület döntésről értesítésre került**

**40/2021. (IX. 24.) HATÁROZATA  
*A kötelező felvételt biztosító általános iskolai*   
*körzethatárok előzetes véleményezéséről***

Balatonhenye Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Balatonhenye község közigazgatási területére a 2021/2022. tanévre megállapított kötelező felvételt biztosító iskolai körzethatárok módosítását a következő (2022/2023.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Balatonhenye településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2021. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2021. október 15. napjáig - továbbítsa.

Határidő: 2021. október 15.

Felelős: Kulin Miklós György, polgármester

**Balatonfüredi Tankerület részére megküldve**

**41/2021. (IX. 24.) HATÁROZATA  
*A nem közművel összegyűjtött háztartási szennyvíz elszállítására pályázat kiírásáról***

Balatonhenye Község Önkormányzata Képviselő-testülete a „Nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó szolgáltatás elvégzésére” pályázatot ír ki, mely pályázati felhívás a határozat 1. számú mellékletét képezi. A Képviselő-testület a pályázati felhívást az Önkormányzat hirdetőtábláján, valamint a honlapján teszi közzé.

Felhatalmazza a polgármestert a pályázati felhívás közzétételére, a beérkezett pályázatok bontására.

Felelős: Kulin Miklós György polgármester

Határidő: azonnal

**A pályázati felhívás közzététele megtörtént, egy pályázat érkezett, elbírálás 2021. november 26-i ülésen**

**42/2021. (IX. 24.) HATÁROZATA  
*Bursa Hungarica Felsőoktatási Önkormányzati   
Ösztöndíjrendszerhez való csatlakozásról***

Balatonhenye Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2022. évi fordulójához. Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2022. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Kulin Miklós György, polgármester

Határidő: 2021. október 1.

**Csatlakozási nyilatkozat aláírásra és megküldésre került**

**43/2021. (IX. 24.) HATÁROZATA  
*A Bursa Hungarica pályázati kiírások jóváhagyásáról***

Balatonhenye Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Kulin Miklós György polgármester

Határidő: 2021. október 5.

**Pályázati kiírások közzététele megtörtént**

**Polgármesteri hatáskörben hozott döntések:**

* **gyógyszerköltségre tekintettel nyújtott támogatás 2 kérelmező 4.000-4.000 Ft/hó,**
* **iskolakezdési támogatás 7 kérelmező, 13 gyermek összesen 230.000 Ft,**
* **temetési támogatás 1 kérelmező 30.000 Ft.**

**Határozati javaslat:**

**BALATONHENYE KÖZSÉG ÖNKORMÁNYZATA   
KÉPVISELŐ-TESTÜLETÉNEK**  
**/2021. (XI. 26.) HATÁROZATA  
Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2021. november 17.

Kulin Miklós György polgármester